Súradnice: 49°06′14″S 20°52′42″V﻿ / ﻿49,1038°S 20,8784°V﻿ / 49.1038; 20.8784

**Adamova hora** (939,9 m n. m.) je vrch v pohorí Bachureň. Leží nad Nižným Slavkovom, približne 7 km juhozápadne od Lipian.

Poloha
------

Nachádza sa v západnej časti pohoria Bachureň. Leží v Prešovskom kraji, v okrese Sabinov a zasahuje na katastrálne územie obcí Vysoká a Nižný Slavkov. Najbližšími sídlami sú na západnom úpätí ležiaci Nižný Slavkov a na severnom obec Vysoká a Brezovička, juhozápadne sa nachádza Vyšný Slavkov a juhovýchodne Lačnov.

Opis
----

Adamova hora leží na konci rázsochy, ktorá vybieha severozápadným smerom z vrchu Bachureň (1 082 m n. m.) a smeruje na západ cez Žliabky (1 028 m n. m.). Západným smerom sa nachádza Ždiar (856 m n. m.), Strieborná hora (949 m n. m.) a Okrúhly hrb (919 m n. m.), južným Skalka (777 m n. m.), Ostrý vrch (863 m n. m.), Bučina (957 m n. m.) a Smrekovica (1 200 m n. m.), východným Magura (1 064 m n. m.), Bachureň (1 082 m n. m.), Žliabky (1 028 m n. m.), Javor (931 m n. m.) a Zadné Bendovce (802 m n. m.) a severným Homôľka (800 m n. m.). Južné svahy odvodňuje potok Čierny močiar, severné Vysocký potok, oba smerujúce do Slavkovského potoka v povodí rieky Torysa. Na vrchol nevedie značený turistický chodník.

### Výhľady

Vrchol pokrýva nesúvislý riedky lesný porast, ktorý umožňuje obmedzený rozhľad. Z vhodných lokalít je možné pozorovať okolité vrcholy Bachurne, susedné Branisko, Volovské vrchy, východnú časť Nízkych Tatier, Belianske Tatry, Levočské vrchy, Ľubovniansku vrchovinu a Čergov.

Prístup
-------

Na vrchol nevedie značená turistická trasa, preto prístup je možný lesnými chodníkmi z okolia, príp. po hrebeni zo  zeleno značeného chodníka cez Žliabky (1 028 m n. m.). Južným úpätím vedie  červená značka z Nižného Slavkova do sedla Bachureň.

Referencie
----------

1. ↑   *Podrobný autoatlas – Slovenská republika 1 : 100 000*. Harmanec : VKÚ, a. s. 2008. ISBN 978-80-8042-509-8. Kapitola Mapová časť, s. 42.
2. 1 2  *Šarišská vrchovina – Branisko. Turistická mapa.* 1 : 50 000. Harmanec: VKÚ, a. s. 2000.
3. 1 2 3 4   *Mapový portál HIKING.SK* [online]. Denník N, [cit. 2022-10-14]. Dostupné online.
4. ↑  KOČICKÝ, Dušan; IVANIČ, Boris. *Geomorfologické členenie Slovenska* [online]. Bratislava: Štátny geologický ústav Dionýza Štúra, 2011, [cit. 2022-10-14]. Dostupné online.
5. ↑   *Názvy vrchov, dolín, priesmykov a sediel* [online]. Bratislava: Úrad geodézie, kartografie a katastra SR, [cit. 2022-10-14]. Dostupné online. Archivované 2023-12-08 z originálu.
6. ↑   *Mapy.cz* [online]. sk.mapy.cz, [cit. 2022-10-14]. Dostupné online.
7. ↑   *Peakfinder* [online]. peakfinder.org, [cit. 2022-10-14]. Dostupné online.

Pozri aj
--------

* Bachureň
* Zoznam vrcholov v Bachurni

Externé odkazy
--------------

* Poloha na turistickej mape

| * z
* d
* u
Bachureň |
| --- |
| Vybrané vrcholy BachurneZoznam vrcholov | 
* Bachureň (1 081)
* Magura (1 063)
* Žliabky (1 028)
* Bučie (1 006)
* Bučina (956)
* Adamova hora (939)
* Javor (931)
* Mindžová (920)
* Marduňa (873)
* Ortáš (870)
* Ostrý vrch (863)
* Skalky (836)
* Dlhé diely (823)
* Brezina (819)
* Kamenná (810)
* Stavenec (808)
* Zadné Bendovce (802)
* Homôľka (800)

 |
| Sedlá v Bachurni | 
* Bachureň
* Buče
* Lačnovské
* Magura
* Mindžová
* Pod Kohútom
* Pod Marduňou

 |